Diari Oficial de la Generalitat Valenciana


Sumari del DOGV 9763, del 10-01-2024 (2024/9)

CORRECCIÓ d'errades de la Resolució de 13 de desembre de 2023, de la directora general de Personal, per la qual es convoca concurs de trasllats per a la provisió de diverses places de personal estatutari sanitari de diferents categories professionals del subgrup de titulació A1 d'institucions sanitàries dependents de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9763

Data del DOGV
:   10-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9


Data del document
:   28-12-2023

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

CORRECCIÓ d'errades de la Resolució de 13 de desembre de 2023, de la directora general de Personal, per la qual es convoca concurs de trasllats per a la provisió de diverses places de personal estatutari sanitari de diferents categories professionals del subgrup de titulació A1 d'institucions sanitàries dependents de la Conselleria de Sanitat. [2024/9]  
S'han advertit errors en la publicació efectuada pel Diari Oficial de la Generalitat Valenciana en l'annex I de la Resolució de 13 de desembre de 2023, de la directora general de Personal, per la qual es convoca concurs de trasllats per a la provisió de diverses places de personal estatutari sanitari de diferents categories professionals del subgrup de titulació A1 d'institucions sanitàries dependents de la Conselleria de Sanitat (DOGV 9747, 18.12.2023), en les places oferides de les quatre categories següents:  
- farmacèutic o farmacèutica d'àrea de Salut  
- metge o metgessa de família d'equip d'Atenció Primària  
- odontòleg o odontòloga  
- pediatre/a d'equip d'Atenció Primària  
De conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, en virtut del qual «les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes», es procedix a esmenar-los mitjançant la publicació novament de manera íntegra en l'annex I, de les places bàsiques vacants de personal estatutari sanitari de les quatre categories professionals indicades abans del subgrup de titulació A1 d'institucions sanitàries dependents de la Conselleria de Sanitat que es convoquen per a la provisió per concurs de trasllats.  
La present correcció d'errors suposa, únicament per a les quatre categories que són objecte de correcció, l'obertura d'un nou termini de presentació de sol·licituds i de la resta de documentació, de quinze dies hàbils a comptar de l'endemà de la publicació en el Diari Oficial de la Generalitat Valenciana. Si l'últim dia del termini és inhàbil, s'entendrà prorrogat al primer dia hàbil següent..  
Així mateix, vista l'obertura de nou termini de sol·licituds per a les quatre categories que són objecte de correcció, de conformitat amb la base 4 de la Resolució de 13 de desembre de 2023, de la directora general de Personal, per la qual es convoca concurs de trasllats, es valoraran els mèrits obtinguts fins al dia 18 de desembre de 2023, en el qual es va publicar la convocatòria en el Diari Oficial de la Generalitat Valenciana, els quals hauran d'al·legar-se, en tot cas, en la sol·licitud de participació.  
  
València, 28 de desembre de 2023. La directora general de Personal: María Amparo Pinazo Gamir.